„ Heilt yfir þá var þetta frábær handboltaleikur . Við erum að spila hrikalega góðan leik og þess vegna er svekkjandi að fá ekkert út úr þessu , “ sagði Grímur Hergeirsson , þjálfari Selfoss , sem tapaði 33 : 31 gegn Val í úrvalsdeild karla í handbolta á Selfossi í kvöld . „ Þetta féll með þeim . Við erum óheppnir , setjum víti í gólfið og slána á lokakaflanum og það eru fleiri augnablik þarna sem detta með Valsliðinu . Ég get ekki fundið neitt eitt sem réð úrslitum , þetta var bara jafn og góður leikur . Við erum ekki með mikla breidd í okkar hópi og þess vegna finnst mér við vera að leysa þetta mjög vel við erfiðar aðstæður , “ sagði Grímur sem fer nokkuð sáttur með sitt lið inn í jólafríið . „ Ég hef ekki áhyggjur af framhaldinu . Við höldum áfram að æfa og svo fara menn að koma úr meiðslum þannig að breiddin mun aukast . Burtséð frá úrslitum leiksins þá þurfum við ekki að hafa neinar áhyggjur af framhaldinu ef við höldum áfram á þessari braut , “ sagði Grímur að lokum .